b'\n_START_ARTICLE_\nBachovo sredi\xc5\xa1\xc4\x8de\n_START_PARAGRAPH_\nBachovo sredi\xc5\xa1\xc4\x8de je hi\xc5\xa1a Mount Vernon v Brightwell-cum-Sotwellu v grofiji Oxforshire, ki le\xc5\xbei v osrednji Angliji. Bachovo sredi\xc5\xa1\xc4\x8de je bil od leta 1934 delovni prostor, kjer je dr. Edward Bach razvil cvetno zdravljenje._NEWLINE_Danes \xc5\xbee tretja generacija varuhov Bachovega sredi\xc5\xa1\xc4\x8da ohranja izvorno Bachovo delo. Organizirajo te\xc4\x8daje Bachovega cvetnega zdravljenja in pripravljajo mati\xc4\x8dne tinkture Bachovih cvetnih pripravkov. Od leta 1950 izdajajo \xc4\x8dasopis\xc2\xa0\xc2\xbbBachovega cvetnega zdravljenja\xc2\xab\xc2\xa0(angl. Bach remedy newslater). Bachovo sredi\xc5\xa1\xc4\x8de in vrt okoli hi\xc5\xa1e sta ob dolo\xc4\x8denih urah odprta za obiske.\n_START_SECTION_\nZgodovina\n_START_PARAGRAPH_\nBachovo sredi\xc5\xa1\xc4\x8de je bilo od leta 1934 do 1936 Bachov dom in delovni prostor. Sledile so tri generacije varuhov Bachove zapu\xc5\xa1\xc4\x8dine. Nora Weeks in Victor Bullen sta bila odgovorna do leta 1978. Nasledila sta ju John Ramsell in Nickie Murray. Leta 1989 je Ramsellova h\xc4\x8derka Judy Howard Ramsell prevzela vodenje Bachovega sredi\xc5\xa1\xc4\x8da.\n_START_SECTION_\nBachova dedi\xc5\xa1\xc4\x8dina\n_START_PARAGRAPH_\nBachovo cvetno zdravljenje je enostavna oblika naravnega zdravilstva, katerega pou\xc4\x8dujejo v Bachovem sredi\xc5\xa1\xc4\x8du. Tod izdelujejo tudi Bachove cvetne pripravke, katere prodaja podjetje Nelsonsbach. Bachovo sredi\xc5\xa1\xc4\x8de je muzej, kjer si je mogo\xc4\x8de ogledati Bachovo zapu\xc5\xa1\xc4\x8dino.'